ھەوکردنی پەردەی چاو
هەوکردنی پەردەی چاو (کۆڕنیە) (بە ئینگلیزی: Keratitis)

کراتیتس بە هەوکردنی پەردەی چاو دەوترێت کە پەردەیەکی تەنکە و گلێنەی چاوی داپۆشیوە. ئەم حاڵەتە زۆر جار ئازار و کێشەی بینینی لەگەڵدایە.

نیشانە دیارەکانی هەوکردنی پەردەی چاو. 
دروستبوونی ئازار لە چاودا و هەستیار بوون بە ڕووناکی و هاتنەخوارەوەی فرمێسک بە چاوەکەدا.

هۆکارەکانی هەوکردنی پەردەی چاو. 
١- هەبوونی تەنێکی بێگانە لەناو چاوەکەدا.

٢-وشک بوونی چاو بەهۆی دروستبوونی کێشەیەک لە پەلکی چاودا یاخود دروستنەبوونی فرمێسک بەڕادەیەکی پێویست.

٣- کەمی ڤیتامین A (لەکاتی ڕێجیمدا بەدەگمەن ئەم حاڵەتە ڕوودەدات).

٤- هەوکردنی بەکتریایی، ڤایرۆسی یان کەڕوویە کە بەربڵاوترینیان هەوکردنی ڤایرۆسی تامیسکە.

٥- هەستیاری یان هەستیاری چاو بە کەلوپەلە جوانکارییەکان، هەوای پیس، ئەو گەردانەی لە هەوادان وەکو( تۆو ی گیاکان، تۆز و خۆڵ) و سەرجەم ئەو شتانەی کە هەستیاری دروستدەکەن.

٦- ڕووناکی زۆر، بۆنموونە ڕووناکی لەحیمکاری یاخود تیشکدانەوی  ڕووناکی خۆر لەکاتی هەبوونی بەفر یاخود لەکاتی تیشکدانەوەی لەناو ئاوێکدا. (ئاگاداری: ڕەنگە نیشانەکان تاکو ٢٤ کاتژمێر دوای هەوکردنەکە دەرنەکەون).

ئەو هۆکارانەی مەترسیەکان زیاتر دەکەن. 
١- هەبوونی ژینگەیەکی قەرەباڵغ یاخود ناتەندروست.

٢- نەخواردنی خواردنی پێویست، بەتایبەتی ئەو خۆراکانەی ڤیتامی A ی تێدایە.

٣- هەبوونی نەخۆشییەک کە بەرگری جەستەی لاواز کردبێت.

٤- هەوکردنی ڤایرۆسی لەسەرجەم ئەندامەکانی جەستەدا بەتایبەتی تامیسکی دەم یاخود تامیسکی سەر ئەندامی زاوزێ.

ڕێگری. 
١- ئەگەر کارێک دەکەن کە بۆی هەیە زیان بە چاوتان بگەیەنێت پێویستە چاویلکەی سەلامەتی ببەستن.

٢-ڕێجیمێکی خۆراکی تەندروست کە ڤیتامین A تێدابێت یاخود بەکارهێنانی مۆڵتی ڤیتامین کە ڤیتامین A لە خۆگرتبێت.

ئەو بەرئەنجامانەی کە چاوەڕێ دەکرێن. 
پەیوەستە بە هۆکارەوە هەروەها پەیوەستە بە خێرایی وەرگرتنی چارەسەرەکە، زۆربەی جۆرەکانی هەوکردنی پەردەی چاو دەتوانرێت چارەسەر بکرێن.

ئەنجامە نەخوازراوەنەی ئەگەریان هەیە ڕووبدەن. 
١- دروستبوونی ئاوی ڕەش.

٢- بریندار بوونی پەردەی چاو.

٣- لەدەستدانی بینایی.

٤- دروستبوونی پەڵەی هەمیشەیی چاو.

لەم حاڵەتانەدا سەردانی دکتۆر بکە. 
١- ئەگەر بیناییتان گۆڕانکاری بەسەردا هات.

٢- ئەگەر کەسێکی تر لە ئەندامەکانی خێزانەکەتان ئیلتیهابی پەردەی چاوی هەبێت.

سەرچاوەکان 

 "ویکیپیدیای فارسی"بڕگەی یەکەمی بابەتەکە لە ویکیپیدیای فارسیەوە وەگێڕدراوە".

 "فهرست بیماری‌ها" تاریخ انتشار: ۲۹ تیر ۱۳۹۸"تەواوی بابەتەکە جگە لە بڕگەی یەکەم لە کتێبی فهرست بیماری‌ها وەرگێڕدراوە. 
نەخۆشی
پزیشکی
چاو